ร้าน Tinee Eatery Workshop อยู่ตรง Town in Town ครับ ร้านเป็นตึกแถวเอาปรับปรุงสามารถจอดรถได้หน้าร้านครับ แต่ที่จอดมีจำกัดมากๆ

บรรยากาศ: ร้านตกแต่งแนว loft ครับ ด้านหน้าเป็นเคาท์เตอร์เครื่องดื่ม ชั้นสองจะเป็นส่วนของ workshop และครัวครับ 3.5 ดาว

อาหาร: อาหารของที่นี่จานจะค่อนข้างใหญ่ครับ เรียกว่าจานเดียวอิ่มเอาเรื่องเลย เริ่มจาก baked tortilla ซึ่งให้แป้ง tortilla มาเรียงแล้วอบกับซอส Bolognese ได้อารมณ์ lasagna ครับ แต่ผมว่ามันแปลกๆ เพราะแป้งมันจะนิ่มๆแฉะๆ ไม่กรอบอย่างที่คาดหวังไว้ครับ

grilled chicken salad ผักสดดีมาก น้ำสลัดก็ใช้ได้ เสียที่ไก่เนี่ยละครับ เนื้อสันในมันแห้งและแข็งมากเลย

spaghetti chilli and bacon เป็นอีกจานที่ออกมาผิดคาดมาก เส้นนั้นลวกใช้ได้ครับ ผัดกับซอสมะเนือเทศผสมพริกแห้ง และเบคอนที่นุ่มๆ เมนูนี้สั่งเป็นเนื้อปูน่าจะเข้ากว่าครับ

signature French toast ขนมปังเป็น brioche เนื้อนุ่ม caramelized หน้าจนกรอบดี ครีมสดของที่นี่ค่อนข้างจะหนัก เช่นเดียวกับ semifreddo ราดซอสเบอรี่ครับ

3 ดาว

บริการ: มาตรฐานครับ 3.5 ดาว

ราคา: ราวๆ 550 บาทต่อคน

สรุป 3.5 ดาวครับ